Det krævede ekstra assistance i form af både sprøjte- og tankvogn helt fra Thisted, at forhindre et overtændt udhus på Mors i at antænde stuehuset. Det lykkedes. Sådan lyder meldingen på Twitter fra Nordjyllands Beredskab . Udbygningen stod ikke til at redde og det koster ejeren en voldsom samling transportmidler. Flammerne tog nemlig en mindre bilpark med sig. Med motorcykler var der godt 40 køretøjer i det udbrændte udhus. - Hverken personer eller dyr er kommet til skade, men der var opbevaret op mod 40 biler og motorcykler i bygningerne. De er brændt ud, siger Jan Nørrum, vagthavende ved Midt- og Vestjyllands Politi. Nordjyllands Beredskab fortæller, at der siden midnat været 13-14 brandfolk på stedet og frem til klokken godt 6. Ejeren slog selv alarm.

Referat:
Ejeren slog selv alarm, men godt 40 transportmidler stod ikke til at redde.